lugasitswi umwana niyivuliywi , yaani vatsanga vamuvidi . Yesu lwayali niyakamala kwivulwa , mama wewe na baba wewe vatsia Bethlehemu ye Vuyuda na vamuha vihanwa nivamusigamira . Munye avamunyoye umwana , mutamenyi naye amadiku amanyingi nakikiri kuvidwa naho kusaliswa mba . Mwononya ingavi yo mwana uyu , mumuchelevitsa ku muyinzi gwa nyasaye yenya amuhe . Amadiku ga kale amakanisa ni gakili kumanyikana ku avalogooli , avandu vaswakila avana vavo ma vavidwa ilivoola ndi vavilukange ni vasaaliswa . MWANA NU WA VWAHA Munyi avivuli va vana muveye avatumwa va Nyasaye naho kuli amagungi ( ividera ) kandi avayinziri va Nyasaye . Kandi ive siumanyaa ikya Nyasaye yavika mu ive nitali umulindi vutswa . Kandi umuvili gugwo oteve Nyasaye mu lisala aviki mu ivindu vilahi na ive umwene ugunihidzi , uguhe ililia lilahi . Kandi tsimoni tsityo na vyosi Vivelo vivyo ulindili Nyasaye halala ni ihili yoyo mulisuvila lilahi no vutii ove kuli itaya naho muzabibu . Uyanzitisi Nyasaye , avivuli ne ihili . Ulwa musanga no wacho ( Mukali no musatsa ) ovogono inyinga mukyivula . Nyasaye aviki mu munyi embego indahi iya munyi avivuli mulihevelwa ku amadanyi ku ihili na nyasaye kandi Nyasaye mwene alakuyanza kigira wamulindira imiandu jije kutura mu inda kuduka lwa yivulwa ma avilukitswi vulahi . Embego yo mundu musatsa ukutsia ahaitsia kulindilwa hadukana . Embego yene yiyi eve indahi itavula kulwalila mundu naho mumalova gaitsia mumba , kandi enyole uvulindi uvulahi ku emele vulahi nayo ivilukitswi vulahi ku nayo ilaame amatunda amalahi . Yiki nikyo ikyagila avandu nivatsia kuteva umukali ma venya Nyasaye avugilila. Mundu wovulungI . Alonda inzira yeye. Agendanga kuyo . Mulina wange teva inzira . ki ? Omundu we kirage . Muyayi si yali anyala koleta mukali nakikiri kokevwa dave . Mundu si yavalitsangwa nu Mundu uduki nakikiri kokevwa dave . nakikiri ndio yalangangwa omusinde avandu vavalikiranga mu makula ge vikevo . Vakevanga inyima we mihiga saba naho ni vavitizi kigira inzara jiva mihiga rikomi ihili mba . Kandi naveye umuyai siyombakilwa hamugitsi vulungi mba . Niwivulwa mu mwandu naïve utatsia mwandu kandi mba . Mukali uyu umuyinzi niguveyeho ugwovulindi siahevwa uvulindi mba . Mundu Mlumindi Uyu no mundu wa makono gege agita umundu kandi siahevwa uvwami naho uvusalisi anaho uvulindi vwa vandu mba . Mwana we indasimba uyu no mwana wo muyai yivula ichova naho nnyia siyaletwa hango mba . Kandi uyu naveye mwana muyai yombakilwa haluvega , nasiyamihitsangwa mba . Mgenda na Nnyia uyu nomwana wo mukali oleti na yivulwa munyumba mwana uyu kandi siyamihitsangwa mba kandi yumbakilangwa halovega anaho hakivanda na nakutsi siatevangwa hamugitsi vulungi mba , nitali hambete naho indangu . Mwana wa Ichiko uyu no mwana wivulwa kuvudamanu vwe miima jasulwa , mwana uyu siavugiIwa ku miima avilukili muhili mba . Kandi nnyia umwivuyi siatsia naye mulukali havundu handi mba , umwana uyu amalanga uluhya lwaveye mu kandi agemela avana vandi vakutsa bei manaye atigala yenyine . Luswa umundu musatsa ogoni no mukali umwiko kuli nnyia , mbotso , senge , guku , mushara na navandi lugano lugano vavola ugwiyi uluswa nagadukana mundu mwene uyu atuli muhili yeye na umwana uyu atevwi ihale